**ხელშეკრულების გაფორმების ადგილი: თბილისი**

**ხელშეკრულების გაფორმების თარიღი: ---------------- 2022 წელი**

**ხ ე ლ შ ე კ რ უ ლ ე ბ ა**

**(საკონსულტაციო/სააუდიტორო მომსახურების გაწევის თაობაზე)**

ერთი მხრივ, სს ევექსის კლინიკები **(ს/კ:405327427)** წარმოდგენილი მისი უფელებამოსილი წარმომადგენლის **- \_\_\_\_\_\_ \_\_\_\_\_\_\_\_\_\_\_\_\_** სახით, შპს ალიანს მედი  **(ს/კ:405108477)** წარმოდგენილიმისი უფელებამოსილი წარმომადგენლის **- \_\_\_\_\_\_ \_\_\_\_\_\_\_\_\_\_\_\_\_** სახით, სს პოლიკლინიკა ვერე  **(ს/კ:404456110)** წარმოდგენილი მისი უფელებამოსილი წარმომადგენლის **- \_\_\_\_\_\_ \_\_\_\_\_\_\_\_\_\_\_\_\_** სახით, შპს წყალტუბოს რაიონული საავადმყოფო  **(ს/კ:221269963)** წარმოდგენილიმისი უფელებამოსილი წარმომადგენლის **- \_\_\_\_\_\_ \_\_\_\_\_\_\_\_\_\_\_\_\_** სახით, წარმოდგენილი მისი უფელებამოსილი წარმომადგენლის **- \_\_\_\_\_\_ \_\_\_\_\_\_\_\_\_\_\_\_\_** სახით, (შემდეგში ,,დამკვეთი“ ან/და „დამკვეთები“),

და მეორე მხრივ, **შპს \_\_\_\_\_\_\_\_ (ს/კ: \_\_\_\_\_\_\_\_\_\_\_)** (შემდეგში ,,შემსრულებელი“), წარმოდგენილი მისი დირექტორის, **\_\_\_\_\_\_ \_\_\_\_\_\_\_\_\_\_\_\_\_\_ (პ/ნ:\_\_\_\_\_\_\_\_\_\_\_\_\_\_\_\_\_)** სახით, „დამკვეთი“ და „შემსრულებელი“ შემდგომში ერთად წოდებული როგორც „მხარეები“ და ცალ-ცალკე „მხარე“, მხარეთა მიერ ნების თავისუფალი გამოვლენის საფუძველზე და მხარეთა ორმხრივი ინტერესებიდან გამომდინარე,

ვინაიდან,

ამ ხელშეკრულების მიზანს წარმოადგენს დამკვეთის შრომის უსაფრთხოების შეფასება, ანალიზი და დახვეწა, შრომის უსაფრთხოების მართვის და რისკების პრევენციის სისტემისა და პოლიტიკის შემუშავება და დამკვეთის სამუშაო პროცესების შესაბამისობაში მოყვანა არსებული შრომის საკანონმდებლო რეგულაციების ფარგლებში,

ვდებთ წინამდებარე მომსახურების ხელშეკრულებას (შემდგომში „ხელშეკრულება“) შემდეგზე:

1. **ხელშეკრულების საგანი და ღირებულება**
   1. შემსრულებელი იღებს ვალდებულებას გაუწიოს დამკვეთს შრომის უსაფრთხოების მომსახურება და შრომის უსაფრთხოების სფეროს აუდიტი, ასევე აუდიტის შემდგომი მომსახურება შრომის კანონმდებლობით განსაზღვრული მოთხოვნების უზრუნველსაყოფი მომსახურება (შემდგომში „მომსახურება“), ხოლო დამკვეთი იღებს თავის მხრივ ვალდებულებას აუნაზღაუროს შემსრულებელს გაწეული მომსახურების ღირებულება დანართ #1-ში მოცემული მომსახურების ეტაპების ფასთა ცხრილის შესაბამისად. მხარეები თანხმდებიან, რომ დანართ #1-ში, მომსახურების ეტაპების შესაბამის ფასთა ცხრილში, მოცემულია მომსახურების სრული ღირებულება ყველა დამკვეთისათვის ერთად.
   2. სახელშეკრულებო საგნიდან გამომდინარე მომსახურების არეალი და კონკრეტული პირობები განსაზღვრულია წინამდებარე ხელშეკრულების განუყოფელი #1 დანართით;
   3. მხარეები ასევე თანხმდებიან, რომ დანართი #1-ით განსაზღვრული მომსახურების პირველი ეტაპი არის შესასრულებლად სავალდებულო, ხოლო მეორე და მესამე ეტაპის შესრულება დამოკიდებულია დამკვეთის მოთხოვნასა ან/და მის წერილობით თანხმობაზე.
   4. მომსახურების გაწევისათვის ამ ხელშეკრულების დანართი #2-ით განსაზღვრულია დამკვეთის ობიექტ(ები)ი.
2. **ანგარიშსწორება**
   1. მხარეთა შორის ანგარიშსწორება ხორციელდება უნაღდო ანგარიშსწორების გზით. მომსახურების ანაზღაურება ხორციელდება დანართ #1-ში მოცემული მომსახურების ეტაპების ფასთა ცხრილის მიხედვით გაწეული მომსახურების შესაბამისად, კერძოდ: (გადახდის პირობები)
3. **მხარეთა უფლება-მოვალეობები:**
   1. **შემსრულებელი ვალდებულია:**
      1. გაუწიოს დამკვეთს მომსახურება ჯეროვნად, კეთილსინდისიერად და წინამდებარე ხელშეკრულებაში მითითებული ვადებისა და პირობების დაცვით;
      2. უზრუნველყოს მომსახურების გაწევა მხოლოდ იმ პირ(ებ)ის მიერ, რომლის ვინაობა წინასწარ შეთანხმებულია დამკვეთთან;
      3. უზრუნველყოს მომსახურების გაწევა შესაბამისი უფლებამოსილების მქონე, მაღალკვალიფიციური და კანონმდებლობის შესაბამისად სერტიფიცირებული სპეციალისტ(ებ)ის მიერ, რომელსაც გააჩნია მომსახურების შესაბამის სფეროში/დარგში საკმარისი გამოცდილება;
      4. დამკვეთის მოთხოვნის შემთხვევაში წარმოუდგინოს მომსახურების უშუალო შემსრულებელი პირ(ებ)ის კვალიფიკაციის, გამოცდილებისა და შესაბამის სფეროში/დარგში/სპეციალიზაციით სერტიფიცირების გავლის დამადასტურებელი დოკუმენტაცია/სერტიფიკატი/მოწმობები;
      5. განახორციელოს მომსახურება ხელშეკრულებით განსაზღვრული სამართლებრივი და საქართველოს კანონმდებლობის შესაბამისად, მათ შორის საჭიროების შემთხვევაში შსო-ს მიერ აღიარებული “ILO-OSH 2001” მეთოდოლოგიური საფუძვლებით და მათ შესაბამისად;

დაუყოვნებლივ აცნობოს დამკვეთს, თუ მისთვის ცნობილი რაიმე მიზეზი ან/და გარემოება აბრკოლებს ან საფრთხეს უქმნის ამ ხელშეკრულებით განსაზღვრული მომსახურების გაწევას;

3.1.6 დამკვეთის მიერ შესაბამისი ობიექტების აზომვითი ნახაზების მიწოდების შემდეგ/საფუძველზე, უზრუნველყოს საევაკუაციო გეგმების მომზადება, რაც გულისხმობს საევაკუაციო გეგმების დაბეჭდვას *(ფორმატი: ზომა A3; მასალა: ორგ. მინა; ბეჭდვა: UV printing; მიწოდების ადგილი: სათაო ოფისი,ვაჟა-ფშაველას #40)* , კანონმდებლობით გათვალისწინებული ყველანაირი სტანდარტის დაცვით. დეტალური ინფორმაცია საევაკუაციო გეგმების ღირებულების შესახებ, მოცემულია დანართი #2-ის სახით.

* 1. **შემსრულებელი უფლებამოსილია:**
     1. მოითხოვოს დამკვეთისაგან გაწეული მომსახურების ღირებულების ანაზღაურება წინამდებარე ხელშეკრულებით გათვალისწინებული პირობებით;
     2. მოითხოვოს დამკვეთისაგან მომსახურების ჯეროვანი შესრულებისათვის საჭირო შესაბამისი პირობებითა და ინფორმაციით უზრუნველყოფა;
  2. **დამკვეთი ვალდებულია:**
     1. წინამდებარე ხელშეკრულების მე-2 მუხლით გათვალისწინებულ ვადაში და პირობებით აუნაზღაუროს შემსრულებელს მომსახურების ღირებულება;
     2. უზრუნველყოს შემსრულებელი მომსახურების ჯეროვანი შესრულებისათვის საჭირო ინფორმაციითა და მასალებით, რომელიც დაკავშირებულია დამკვეთის კომპანიასთან და მის საქმიანობასთან, ასევე, მიანიჭოს შემსრულებელს მის ობიექტებზე დაუბრკოლებელი დაშვება იმ მოცულობით, რაც აუცილებელია მომსახურების ჯეროვანი განხორციელებისათვის;
  3. **დამკვეთი უფლებამოსილია:**
     1. უარი განაცხადოს მომსახურების ღირებულების ანაზღაურებაზე, თუ მომსახურება შესრულდა არაჯეროვნად ან არ შესრულდა და მოსთხოვოს შემსრულებელს მისთვის მიყენებული ზიანის სრულად ანაზღაურება;
     2. ნებისმიერ დროს შეამოწმოს შემსრულებლის მიერ მომსახურების შესრულების მსვლელობა და ხარისხი;
     3. მოსთხოვოს შემსრულებელს მომსახურების გაწევისას აღმოჩენილი ნაკლის დაუყოვნებლივ გამოსწორება.

1. **ფორს-მაჟორული გარემოებანი**

4.1. არც ერთ მხარეს არ დაეკისრება პასუხისმგებლობა ხელშეკრულებით გათვალისწინებული ვალდებულებების მთლიანი ან ნაწილობრივი დარღვევისათვის, თუ აღნიშნული გამოწვეული იქნება ფორს-მაჟორული (დაუძლეველი ძალის გარემოებების გამო) გარემოებების გამო. ფორს-მაჟორულ გარემოებებად (დაუძლეველი ძალის გარემოებებად) ამ ხელშეკრულების მიზნებისათვის მიიჩნევა სტიქიური უბედურებანი, ომი და საომარი მოქმედებანი, ხელისუფლების მიერ მიღებული ამკრძალავი ნორმები და ხელშეკრულების დადების შემდეგ წარმოშობილი მხარეებისათვის გადაულახავი, წინასწარ გაუთვალისწინებელი და მათი კონტროლისაგან დამოუკიდებელი, მხარეთა მიერ ამ ხელშეკრულებით ნაკისრი ვალდებულებების სრულად ან/და ჯეროვნად შესრულებაზე პირდაპირ და უშუალო ზეგავლენის მქონე სხვა ისეთი გარემოებები, რომლებიც არ არიან დაკავშირებულნი მხარეთა შეცდომებსა და დაუდევრობასთან.

4.2. მხარე, რომლისთვისაც ფორს-მაჟორული გარემოებების გამო შეუძლებელია ხელშეკრულებით დაკისრებული ვალდებულებების ჯეროვანი შესრულება, ვალდებულია ამ გარემოებების მოქმედებების დადგომისა და დასრულების თაობაზე დაუყოვნებლივ აცნობოს აღნიშნულის შესახებ მეორე მხარეს. მხარეები ვალდებული არიან შეუდგნენ ხელშეკრულებით გათვალისწინებული ვალდებულებების შესრულებას ფორს-მაჟორული გარემოებების აღმოფხვრისთანავე, გარდა იმ შემთხვევისა თუ დამკვეთს დაეკარგა ინტერესი მომსახურების შესრულების მიმართ.

4.3. თუ ფორს-მაჟორული გარემოებები მოქმედების ხანგძლივობა აღემატება 30 (ოცდაათი) კალენდარულ დღეს, თითოეული მხარე უფლებამოსილია შეწყვიტოს ხელშეკრულება.

**6. ხელშეკრულების მოქმედების ვადა**

* 1. ხელშეკრულება ძალაში შედის 2022 წლის \_\_\_\_\_\_\_\_\_\_\_\_ და მოქმედებს 20\_\_ წლის \_\_ \_\_\_\_\_\_\_\_\_\_ ჩათვლით. მხარეები უფლებამოსილნი არიან შეთანხმების საფუძველზე გააგრძელონ ხელშეკრულების მოქმედების ვადა;
  2. მხარეთა მიერ ხელშეკრულებაზე ხელმოწერის თარიღად მიიჩნევა ხელშეკრულების პირველი გვერდის ზედა მარჯვენა კუთხეში მითითებული თარიღი.

1. **დავის გადაწყვეტის წესი და პასუხისმგებლობის ფარგლები**
   1. მხარეებს შორის არსებული ყველა დავა უნდა გადაწყდეს მოლაპარაკების გზით. თუ მოლაპარაკების დროს შეთანხმება ვერ იქნა მიღწეული, მხარეებს შორის წარმოშობილ დავას განიხილავს სასამართლო, საქართველოს მოქმედი კანონმდებლობის შესაბამისად.
   2. შემსრულებელი იღებს ვალდებულებას, რომ მის მიერ ხელშეკრულებით ნაკისრი ნებისმიერი ვალდებულების დარღვევისათვის, (რაც არ არის გამოწვეული დამკვეთის ბრალეულობით) გადაუხადოს დამკვეთს ერთჯერადი პირგასამტეხლო მომსახურების საფასურის მოცულობის 25%–ის ოდენობით და ყოველდღიური პირგასამტეხლო თითოეული შესაბამისი ვალდებულების სრულად და ჯეროვნად შესრულებამდე ყოველი ვადაგადაცილებული დღისათვის (სრული ან არასრული) მომსახურების საფასურის მოცულობის 0.5%-ის ოდენობით;
   3. შემსრულებელი იღებს ვალდებულებას აუნაზღაუროს დამკვეთს მის მიერ ხელშეკრულების სრულად ან ნაწილობრივ შეუსრულებლობის ან არაჯეროვნად შესრულების შედეგად მიყენებული ზიანი (ზარალი), მათ შორის, შემსრულებელი სრულად პასუხისმგებელია მარეგულირებელი ორგანოს მიერ დამკვეთისათვის დაკისრებული სანქციისათვის. ზიანის (ზარალის) ანაზღაურება განხორციელდება კანონმდებლობით ან/და ხელშეკრულებით დადგენილი წესით, ასევე, ზარალის ანაზღაურება შემსრულებელს არ ათავისუფლებს ხელშეკრულებით ნაკისრი ვალდებულებების შესრულებისაგან (გადახდისაგან).
   4. მხარეები დამატებით თანხმდებიან, რომ შემსრულებელი სრულად იღებს პასუხისმგებლობას მარეგულირებელი ორგანოს მიერ დამკვეთისათვის დაკისრებული სანქციისათვის., რაც გამოწვეულია რისკების მართვის სარეგულაციო დოკუმენტაციაში შესაბამისი მითითების/საკითხის არ არსებობით.
   5. ყოველგვარი ეჭვის გამოსარიცხად, მხარეები თანხმდებიან, რომ თუ შემსრულებლის რეკომენდაციები, რომლებიც შეთანხმებული/დადასტურებული იქნება დამკვეთის მხრიდან, არ იქნა ან არაჯეროვნად იქნა გათვალისწინებული დამკვეთის მიერ, შემსრულებელი თავისუფლდება 7.3. და 7.4. პუნქტებით გათვალისწინებული ვალდებულებისგან.
   6. მომსახურების გაწევის პერიოდში შემსრულებლის პასუხისმგებლობა განისაზღვრება საექსპერტო და სამართლებრივი მრჩევლის ფარგლებში, რაც გულისხმობს სახელმწიფო მაკონტროლებლებთან დავის წარმოშობისას საექსპერტო სფეროში დამკვეთის ექსპერტის ინტერესების წარმოდგენას და უფლებების დაცვაში. ფინანსური პასუხისმგებლობის განსაზღვრისას კი, პასუხიმგებლობა შემოიფარგლება მხარეთა სახელშეკრულებო ღირებულების ფარგლებში იმ შემთხვევაში, თუ შემსრულებლის მხრიდან სახელშეკრულებო პერიოდში წინასწარი განზრახული (შეგნებული) შეცდომაა დაშვებული ან გაწეული მომსახურება აშკარა დაუდევრობით ხასიათდება.
2. **კონფიდენციალობა**
   1. შემსრულებელი ვალდებულია ხელშეკრულების მოქმედების ვადის განმავლობაში და ასევე, ხელშეკრულების შეწყვეტის შემდეგ გასული დროის მიუხედავად არ გაამჟღავნოს, არ გაახმაუროს ან ნებისმიერი ფორმით (ზეპირი, წერილობითი, ელექტრონული ან სხვა ფორმით, მათ შორის, ტექნიკური საშუალებების გამოყენებით) არ გასცეს/გაავრცელოს მესამე პირზე დამკვეთის კონფიდენციალური ინფორმაცია, გარდა იმ შემთხვევისა თუ მას საფუძვლად უდევს შემსრულებლის წერილობითი თანხმობა ან კანონიერი საფუძველი.
   2. ამ ხელშეკრულების მიზნებისათვის კონფიდენციალურ ინფორმაციად (შემდგომში „კონფიდენციალური ინფორმაცია“) მიიჩნევა ზეპირი, წერილობითი, ელექტრონული ან სხვა ნებისმიერი ფორმის, მატერიალური ან არამატერიალური სახის, ტექნიკური ან არატექნიკური ინფორმაცია, რომელიც შემსრულებლისათვის ცნობილი გახდა ამ ხელშეკრულებით განსაზღვრულ მომსახურების შესრულების შედეგად და პირდაპირ ან ირიბად ასახავს, შეიცავს ან დაკავშირებულია შემსრულებელთან და მის საქმიანობასთან, მათ შორის, ხელშეკრულების პირობები და ნებისმიერი ის ინფორმაცია, რომელიც შეიძლება არ იყოს დამსაქმებლის მიერ განსაზღვრული როგორც კონფიდენციალური ინფორმაცია, თუმცა, გააჩნდეს ნამდვილი ან პოტენციური კომერციული ღირებულება იმის გამო, რომ არ არის ცნობილი მესამე პირისათვის ან/და არ არსებობს მასზე მესამე პირების მხრიდან თავისუფალი ხელმისაწვდომობის კანონიერი საფუძველი.
   3. შემსრულებელი ვალდებულია კონფიდენციალური ინფორმაციის გამჟღავნების, გახმაურების, მესამე პირზე გავრცელების ან აღნიშნული ქმედებების საფრთხის ასაცილებლად შემსრულებელი ვალდებულია, მიიღოს ყველა აუცილებელი გონივრული ზომა.
   4. შემსრულებელი ვალდებულია კონფიდენციალური ინფორმაცია არ გამოიყენოს პირადი, კომერციული ან/და სხვა მიზნებისათვის.
   5. შემსრულებელი ვალდებულია სრულად აუნაზღაუროს დამკვეთს კონფიდენციალური ინფორმაციის გამჟღავნებით დამკვეთისათვის მიყენებული ზიანი.
3. **დასკვნითი დებულებები**
   1. წინამდებარე ხელშეკრულება ძალაშია მხარეთა მიერ ხელშეკრულების ხელის მოწერის დღიდან და მოქმედებს

მხარეთა მიერ ნაკისრი ვალდებულებების სრულად შესრულებამდე.

* 1. ხელშეკრულებაში ნებისმიერი ცვლილების ან დამატების შეტანა შესაძლებელია მხარეთა ორმხრივი წერილობითი შეთანხმების საფუძველზე.
  2. მხარეთა შორის ანგარიშსწორება და შეტყობინების გაგზავნა მოხდება ამ ხელშეკრულებაში აღნიშნულ მხარეთა რეკვიზიტებზე/ მისამართებზე.
  3. მხარეები ვალდებულნი არიან დაუყოვნებლივ შეატყობინონ ერთმანეთს ხელშეკრულებაში მითითებული რეკვიზიტების ნებისმიერი ცვლილების თაობაზე.
  4. შემსრულებელი არ არის უფლებამოსილი ამ ხელშეკრულებით განსაზღვრული უფლება-მოვალეობები გადასცეს სხვა მესამე პირს (მათ შორის, რეორგანიზაციის საფუძველზე) ან შეასრულოს მომსახურება ქვეკონტრაქტორის მეშვეობით, დამკვეთის წერილობითი თანხმობის გარეშე, წინააღმდეგ შემთხვევაში დამკვეთი უფლებამოსილია ცალმხრივად შეწყვიტოს ხელშეკრულება.
  5. ხელშეკრულება შედგენილია ქართულ ენაზე, თანაბარი იურიდიული ძალის მქონე ორ ეგზემპლარად, რომელთაგან ერთი ეგზემპლარი გადაეცემა დამკვეთს და ერთი - შემსრულებელს.

1. **მხარეთა რეკვიზიტები და ხელმოწერები:**

|  |  |
| --- | --- |
| **დამკვეთი** | **შემსრულებელი** |
| **---------------**  ს/კ: ---------------**;**  მისამართი:**თბილისი,**  **ვაჟა-ფშაველას #40** | **---------------**  ს/კ: ---------------**;**  მისამართი:  **საბანკო რეკვიზიტები**  ბანკის დასახელება:  ბანკის კოდი:  ანგარიშის ნომერი: |
| **უფლებამოსილი პირი:**  (ხელმოწერა)\_\_\_\_\_\_\_\_\_\_\_\_\_\_\_\_\_\_\_\_\_\_ | **დირექტორი: ---------------**  (ხელმოწერა)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |